**REPUBLIKA SRPSKA**

**NARODNA SKUPŠTINA**

**ZAPISNIK**

***sa Osme posebne sjednice Narodne skupštine Republike Srpske,***

***održane 24. i 25. juna 2015. godine***

Osma posebna sjednica Narodne skupštine Republike Srpske održana je 24. i 25. juna 2015. godine u Banjoj Luci.

Predsjednik Narodne skupštine Republike Srpske g-din Nedeljko Čubrilović (u daljem tekstu: Predsjednik) otvorio je zasjedanje Osme posebne sjednice i konstatovao da je odsustvo sa sjednice najavio narodni poslanik Nenad Stevandić.

Prijedlog dnevnog reda narodni poslanici su dobili uz poziv za sjednicu.

Pošto nije bilo prijavljenih za poslaničku raspravu o prijedlogu dnevnog reda, pristupilo se izjašnjavanju:

DNEVNI RED:

1. Informacija o ''kupovini'' narodnih poslanika prilikom izbora Vlade Republike Srpske 18.12.2014. godine – prijedlog narodnih poslanika.

(78 narodnih poslanika je glasalo ''za'', niko nije glasao ''protiv'', 1 je bio

''uzdržan'')

Usvojen je dnevni red Osme posebne sjednice Narodne skupštine Republike

Srpske.

**Ad–1: Informacija o ''kupovini'' narodnih poslanika prilikom izbora**

**Vlade Republike Srpske 18.12.2014. godine – *prijedlog narodnih***

***poslanika***

Uvodno izlaganje podnio je g-din Dragan Čavić, u ime predlagača informacije.

Odbor za bezbjednost je razmatrao Informaciju i zauzeo stav da se ista razmatra na Osmoj posebnoj sjednici.

Po ovlašćenju Kolegijuma Narodne skupštine, Skupštini se obratio specijalni tužilac g-din Miodrag Bajić.

U ime Vlade Republike Srpske, Skupštini se obratio potpredsjednik g-din Anton Kasipović.

U poslaničkoj raspravi učestvovali su: g-din Adam Šuklao, g-din Vanja Bajić, g-din Bojan Vidić, g-din Milan Kovač, g-din Luka Petrović, g-din Radovan Višković, g-din Dragan Galić, g-din Dragan Čavić, g-din Zoran Adžić, g-din Vukota Govedarica, g-din Miroslav Brčkalo, g-đa Spomenka Stevanović, g-din Krsto Jandrić, g-din Zdravko Krsmanović, g-din Nedeljko Glamočak, g-din Perica Bundalo, g-din Ilija Stevančević, g-din Branislav Borenović, g-din Goran Đorđić, g-din Marinko Božović, predsjednica Vlade Republike Srpske g-đa Željka Cvijanović.

Zaključena je rasprava.

Završnu riječ po ovoj tački dnevnog reda dao je g-din Dragan Čavić, u ime predlagača.

***''Dan za glasanje'', 25. jun 2015. godine***

Predsjednik je otvorio *''dan za glasanje''* i konstatovao da su odsustvo najavili narodni poslanici: g-din Nenad Stevandić, g-đa Ivana Lovrić, g-din Murvet Bajraktarević, g-din Branko Butulija, g-din Miladin Stanić, g-din Siniša Ilić, g-din Nedim Čivić, g-din Mihnet Okić i g-din Senad Bratić.

Pristupilo se izjašnjavanju.

Prvo se Skupština izjasnila o Prijedlogu zaključaka Kluba poslanika SNSD, Kluba poslanika DNS-SRS i Kluba poslanika SP:

Z A K Lj U Č C I

*u vezi Informacije o ''kupovini'' narodnih poslanika prilikom izbora*

*Vlade Republike Srpske 18.12. 2014. godine*

1. Narodna skupština Republike Srpske primila je k znanju Informaciju o „kupovini“ narodnih poslanika prilikom izbora Vlade Republike Srpske 18.12.2014. godine.
2. Narodna skupština Republike Srpske daje punu podršku Ministarstvu unutrašnjih poslova i Specijalnom tužilaštvu Republike Srpske u rasvjetljavanju svih okolnosti u vezi nelegalnog prisluškivanja i tonskog snimanja predsjednice Vlade Republike Srpske.
3. Narodna skupština Republike Srpske konstatuje da su predmetni inkriminisani događaji imali za cilj destabilizaciju Republike Srpske i rušenje njenog ustavnog poretka.
4. Narodna skupština Republike Srpske zahtijeva od nadležnih institucija Republike Srpske da istraže navode narodnog poslanika Stranke Napredna Srpska Gorana Đorđića oko afere prisluškivanja poslanika i sudije u Gradišci.
5. Narodna skupština Republike Srpske zahtijeva od Ministarstva unutrašnjih poslova Republike Srpske da podigne nivo zaštite svih građana i, posebno, nosilaca najviših funkcija Republike Srpske, u cilju sprječavanja ovakvih devijantnih pojava, koje mogu imati nesagledive posljedice po stabilnost i položaj Republike Srpske.
6. Narodna skupština Republike Srpske smatra da nije bilo političke korupcije prilikom formiranja Vlade Republike Srpske i da je na oktobarskim izborima Koalicija SNSD, DNS i SP, imala potrebnih 42 poslanika za skupštinsku većinu.
7. Ovi zaključci stupaju na snagu narednog dana od dana objavljivanja u "Službenom glasniku Republike Srpske".

*(44 narodna poslanika su glasala ''za'', 12 je glasalo ''protiv'', 18 je bilo*

*''uzdržano'')*

Usvojeni su Zaključci Kluba poslanika SNSD, Kluba poslanika DNS-SRS i Kluba

poslanika SP.

Zatim se Skupština izjasnila o Prijedlogu zaključaka Kluba poslanika SDS – SRS RS, Kluba poslanika PDP, Kluba poslanika NDP i Poslaničke grupe Napredna Srpska.

Z A K Lj U Č C I

*vezano za Informaciju o ''kupovini narodnih poslanika prilikom izbora*

*Vlade Republike Srpske 18.12.2014. godine – prijedlog narodnih poslanika*

1. Narodna skupština Republike Srpske konstatuje da je obustavljanje istrage u aferi ''Snimak'' od strane Specijalnog tužilaštva Republike Srpske rezultat nedostatka namjere da se utvrdi prava istina, jer nisu iscrpljene sve istražne i forenzičke mogućnosti pribavljanja dokaza radi utvrđivanja autentičnosti sadržaja audio-snimka kao i identiteta lica koja su izvršila neovlašteno snimanje.
2. Narodna skupština Republike Srpske traži od Republičkog tužilaštva Republike Srpske da se nastavi istraga u ovom predmetu, kako bi se utvrdila autentičnost audio-snimka razgovora predsjednice Vlade Republike Srpske, kao i identitet osoba koje su učestvovale u navedenom razgovoru. Istraga o počinjenim krivičnim djelima u vezi sa snimanjem razgovora kao i u vezi sa sadržajem snimljenog razgovora treba biti okončana kako bi se sudskim postupkom protiv odgovornih lica utvrdilo ima li krivične odgovornosti po bilo kom osnovu.
3. Narodna skupština Republike Srpske zadužuje Vladu Republike Srpske da pokrene proceduru ukidanja Specijalnog tužilaštva ne samo zbog naredbe o nesprovođenju istrage u ovom slučaju, već zbog iskazanog kontinuiteta nedostatka volje da se istraže brojni slučajevi u kojima je postojala dovoljno agrumentovana osnova sumnje o počinjenim krivičnim djelima u upravljanju i raspolaganju javnim sredstvima.

*(31 narodni poslanik je glasao ''za'', 35 je glasalo ''protiv'', 8 je bilo ''uzdržano'')*

Nisu usvojeni zaključci zaključaka Kluba poslanika SDS – SRS RS, Kluba

poslanika PDP, Kluba poslanika NDP i Poslaničke grupe Napredna Srpska.

Ovim je okončan rad po dnevnom redu Osme posebne sjednice Narodne skupštine Republike Srpske.

Sastavni dio ovog zapisnika je Tonski zapis Osme posebne sjednice Narodne skupštine Republike Srpske.

GENERALNI SEKRETAR PREDSJEDNIK

NARODNE SKUPŠTINE

***Marko Aćić Nedeljko Čubrilović***